Univerzita Pavla Jozefa Šafárika v Košiciach, Právnická fakulta

# Katedra pracovného práva a práva sociálneho zabezpečenia

Podmienky absolvovania a hodnotenia z predmetu

Ochrana osobných údajov

3. ročník BŠP DŠ – letný semester

V zmysle Študijného poriadku Univerzity Pavla Jozefa Šafárika v Košiciach sa určujú nasledujúce podmienky absolvovania a hodnotenia z predmetu **Ochrana osobných údajov:**

Každý študent je povinný zúčastniť sa výučby pripravený a so študijnými prameňmi podľa pokynov učiteľa.

Predmet je ukončený klasifikovaným hodnotením. Počas semestra bude študentom zadaný test vo vopred určenom termíne. Pre tento semester: **4. apríla 2025 (piatok).**

Test bude pozostávať z 30 otázok, pričom každá otázka obsahuje dva výroky, ktorých pravdivostnú hodnotu určuje študent. Za každý správne určený výrok študent získa 1 bod. Maximálny počet bodov, ktoré môže študent z testu získať, je 60 bodov. Hodnotenie sa určí na základe dosiahnutého počtu bodov nasledovne: 60 – 54 bodov – hodnotenie „A“; 53 – 48 bodov – hodnotenie „B“; 47 – 42 bodov – hodnotenie „C“; 41 – 36 bodov – hodnotenie „D“ a 35 – 30 bodov – hodnotenie „E“.

Ak študent získa menej ako 30 bodov alebo ak získané hodnotenie neprijme, v predtermínovom týždni (**11. apríla 2025 - piatok**) môže absolvovať opravný test. Spôsob hodnotenia opravného testu je rovnaký. Ak študent z opravného testu nezíska aspoň 30 bodov, zapíše sa mu FX a v ďalšom akademickom roku môže predmet opakovať.

V Košiciach september 2024 doc. JUDr. Marcel Dolobáč, PhD.

 vedúci katedry